
FRANJEVAČKA 
GIMNAZIJA 
U VISOKOM 

proslavila je 14. svibnja 
pedesetu godišnjicu svog 
opstanka uz velike sveča- 
nosti, koje su bile opće 
slavlje bosanskih franje- 
vaca 

Franjevci su u Bosni već 
od g. 1816. imali tri svoje 
gimnazije: u Kreševu, Su- 
tjeskoj i Fojnici, koje su 
g. 1882. ujedinjene u jednu 
u Kreševu. Prvi joj je ra- 
vnatelj bio fra Grga Martić, 
pjesnik. G. 1883. preselila 
je u Guču Goru kod Trav- 
nika, a g. 1900. u Visoko. 

U njoj ima sada preko 400 
đaka, a ravnatelj joj je dr 
fra Kazimir Ivić 


RUKOPIS I KARAKTER 



Kad primimo prviput nečije pismo, čitajući ga 
često i nehotice odmah stvorimo sebi neki sud o 
onom, tko ga je pisao. Kaže se, da je pismo ogle- 
dalo karaktera i osobe. Pa i jest tako. Možemo 
lako naći dva rukopisa posve ista, a ipak su 
samo međusobno slična po istim potezima, ali 
se razlike, pa bile one i neznatne, ne mogu uklo- 
niti. 

Temeljni potezi pisma daju prosuditi, da li je 
rukopis muški ili ženski, jer muški potez je čvrst 
i spravim linijama, a ženski je više lagan, slabi- 
jih poteza i krivudastih linija. Pritisak kod ruko- 
pisa znači trajnu i jednaku energiju. Protivno 
nježan i jedva osjetljiv pritisak pera odaje osobu 
osjetljive nutarnjosti i nježne tjelesne građe. Ru- 
kopis pomiješan jačim i slabijim potezima odaje 
čovjeka, kojem čuvstva i vanjski faktori imadu 
moćan utjecaj na volju i energiju. Pismo polo- 
ženo u desno stvara sliku čovjeka dobra i čuv- 
stvena, te što je pismo više ili manje u desno, 
toliko karakter onoga, tko ga je pisao, lakše pod- 
liježe utjecaju drugih i okoline. Izmjenično pismo 
— čas desno čas lijevo — opisuje čovjeka ne- 
stalna i nepouzdana. Pismo koso na lijevo svoj- 
stveno je nepovjerljivih, zavidnih i zluradih osoba. 
Što se tiče uspravnog pisanja, to je karakteri- 
stika rezerviranih osoba. 

Ljudi duhovno jaki i izgrađeni, koji preziru 
sve suvišnosti i sporednosti života, pišu vrlo sit- 
nim slovima i zbijeno. Kada su sva velika početna 
slova razmjerno veća od ostalih, naslućuje lice, 
koje želi da bude u društvu na prvim mjestima i 
zapažen svagdje. Lijepu crtu karaktera — po- 
niznost — pokazuju ljudi, koji između redova 
ostavljaju mnogo prostora: to su oni, koji su — 
premda veliki u sebi — prema bližnjemu vrlo 
maleni i niski. Naprotiv, tko piše zbijeno red iza 
reda, odaje oholi karakter. Zbijena slova i riječi 
t. j. mnogo riječi u jednu retku odlika je kon- 


centriranih i konsekventnih osoba, a razvučeno 
pisanje pokazuje obratni karakter. 

Čitajući kakav nejasan i nečitljiv rukopis, 
obično potpise, redovno ne stvaramo pohvalan 
sud o onom, tko tako piše. Dr William T. Rot 
ispričava takve ljude, da općenito inteligentni 
ljudi pišu ružno i nečitljivo zato, .što inteligentni 
ljudi misle brže. Misli pretječu ručne mišiće, a 
nagomilane misli sprečavaju mišićne pokrete. 
Ponovo izvlače, popravljaju slova ljudi nezado- 
voljni, nesigurni, koji uvijek rado druge kriti- 
kuju. Osobito savijanje slova i neko prekomjer- 
no nastojanje, da slova budu ukrašena i tobože 
originalna, oznaka je ljudi duševno nestalnih i 
nesređenih kao i površnih, taštih i ispraznih. 
Osobe više zatvorene naravi, koje znadu čuvati 
tajnu i paze na govor, pišu slovo »o« »d« »a« i »g« 
vrlo zatvoreno, naprotiv brbljavci obratno pišu, 
naime ostave ta slova otvorena gore. Ako se 
pismo postepeno smanjuje u urednosti, veličini 
slova i smjera, zaključujemo, da onaj, tko tako 
piše, ima malo strpljivosti i slabog oduševljenja, 
a još manje ustrajnosti. 

Danas mnogi nastoje iz rukopisa pronaći tajnu 
i individualnu nit karaktera, pa ako to i nije uvi- 
jek ispravno, ne može se poreći, da je pismo 
stalan i neizbrisiv dokaz, koliko tko imade smisla 
za urednost, čistoću i pravilnost, jer usmena 
misao prolazi i zaboravlja se, a napisana trajno 
i vjerno svjedoči, kakav je tko. M. C. 



Josip Cvrtila: BIJELO PRIJESTOLJE 


Novi hrvatski roman! 
Broš. Din 30*— Uvez. Din 40 — 
KNJIŽNICA DOBRIH ROMANA, ZAGREB 

L E POG LAVA 

Koli'ko puta smo zapjevali razdragana srca i 
puni svečanog oduševljenja »Lijepa naša do- 
movino«! Tko da se ne diči i ljubi kraj, u ko- 
jem se naizmjence penje nebu pod oblake vi- 
soko gorje, isprepliću mali brežuljci zelenim 
dolinama, uski klanci, brze rijeke i žubor poto- 
čići. U najsjevernijem dijelu naše domovine 
ispod visokog gorja Ivančice leži malo mjesto, 



I ISPOD GORA s VJEČNIM SNIJEGOM 
U DOLINAMA JE PROLJEĆE U PUNOM CVATU 

bogato prirodnim krasotama i remek djelima 
vječnog Stvoritelja — ubava Lepoglava. 

Približujući se kroz romantičan klanac gore 
Očure bliže Lepoglavi pozdravlja nas bijeli to- 
ranj stoljetne crkve gotskog stila, građene g. 
1415. Portal crkve, pavlinske orgulje, klupe u 
svetištu, nadgrobne ploče svjedoci su marnog i 
velikog rada crkvenog reda Pavlina oko širenja 
prosvjete, te podizanja kulturnog napretka. Crkva 
je iznutra ukrašena fresko slikama pavlina Rau- 
gera. Uz crkvu bio je nekada i veliki pavlinski 
samostan, a god. 1582. osnovaše pučku školu i‘ 
gimnaziju. Pavlini su se mnogo bavili naukom i 
knjigom, te se spominju u povijesti i najviše škole 
s filozofskim i teološkim smjerom — prvi glas 
o filozofskom i teološkom fakultetu. God. 1782. 
car Josip II. dokine samostane u Hrvatskoj pa 
prestane god. 1876. i pavlinski samostan u Le- 
poglavi, uzgojno i prosvjetno djelovati na narod; 


K SLIKAMA MA STRAMICI 452 . 

Pavlini se po carevu nalogu razidoše po cijelom 
svijetu. Postoji legenda o zadnjem veledušnom 
činu starih Pavlina na dan rastanka i odlaska. 
Pavlini se mnogo baviše i gospodarstvom, koje 
im je donosilo lijep dohodak, a suvišak dijelili su 
siromasima i seljacima, te posuđivali zagorskim 
trgovcima i vlastelinima. Doznavši Pavlini, kakva 
ih sudbina čeka, sazove glavar samostana sve re- 
dovnike u dvorište (koje i danas postoji) te do- 
nese sve zadužnice i obveznice i uz kratak govor 
spali sve papire. Od svega blaga i novca carski 
komesar nađe samo pepeo. Ovu legendu opjevao 
je Šenoa u pjesmi »Fratarska oporuka.« 

God. 1855. preuređen je pavlinski samostan u 
zemaljsku kaznionu. Nakon nekoliko godina sa- 
građene su lijepe kuće za ravnatelja i činovnike 
s vrtovima. Četiri kilometra udaljeno od Lepo- 
glave nalazi se kaznionski posjed zvan »Čret« 
s gospodarskim zgradama, koji je god. 1910. ku- 
pljen od čazmanskog kaptola. God. 1914. sagra- 
đena je velika nova kazniona — najmodernija u 
državi. Na spomen zaslužnih Pavlina postoji u 
Lepoglavi prosvjetno društvo »Pavlinska Jeka«, 
koje već deset godina nastoji svoju prosvjetnu 
svrhu što više u djela privesti; ures mjesta je 
lijep »Narodni Dom« vlasništvo spomenutog dru- 
štva. U mjestu je osmerorazredna škola, pošta 
i željeznička stanica na pruzi Varaždin — Golubo- 
vac. Karakterističan je rad seljanka takozvano 
»’klepanje« t. j. izrađivanje lijepih i originalnih 
čipaka i umetaka. Obrtna komora u Zagrebu po- 
slala je učiteljicu, vrsnu silu, da ta lijepa narodna 
tekovina ne propada već se što više dotjera i usa- 
vrši te osnovavši čipkarski tečaj pomoglo se 
mnogoj lepoglavskoj ženi i djevojci da izrađi- 
vanjem vrlo finih i nježnih čipka dođe do olak- 
šanja teških i bijednih prilika. 

Na okolnim brežuljcima bijele se starinske ka- 
pelice, od kojih je kapelica sv. Jurja jedna od 
najljepših u hrv. Zagorju. U neposrednoj blizini 
Lepoglave uzdiže se na brežuljku uspomena na 
Pavline, stara kapelica sv. Ivana, s koje je divan 
izgled na romantičan kraj Lepoglave. U proljeće 
je mjesto Lepoglava zaista biser ljepote i pri- 
rodnog užitka za izletnike i ljubitelje prirode, ta 
nijesu je uzalud nazivali — Lepa glava . . . 

M. C. 


Zlato naše hrane 


Jajnine 


Makaroni, špageti i tjestenine za juhu. 

TOMO BARAN 


Život mu sad izgledaše svjetlijim, jer je za 
nekoliko dana bilo što jesti kod kuće, i studen se 
ublažila, a čak je snijeg u podne malo okopnio. 
Tomo je predosjećao promjenu zraka, jer se 
sunce počelo sakrivati, a Obzorje se prevlačilo 
krdom surih, razrijeđenih oblaka, dakle opet se 
uznemirivao. 

»Snijeg raste, ali ništa zato, Isus će pohnuti i 
sve to raspršiti,« rekao je djeci idući u šumu da 
otkopava porušena drva. 

U večer je pristavio četvrt kilograma kaše, 
iako se samrtno, umorio. Pošao je zadovoljan 
spavati, jer su djeca imala što jesti, i sam se opet 
osjetio povučen u davni život — radio je. 

Sutradan, kad se probudio i izvirio napolje, 
rastužio se. 

Snijeg je tako gusto sipao, da se nije ništa 
vidjelo, i vjetar se trgao s fijukom. Zanosilo je 
na mećavu, i nije se moglo ni sanjati o sječi u 
šumi. 

I kad su snjegovi počeli da viju, vjetrovi da 
prave utrke po poljima, a mećava da zamračuje 
zemlju, bilo je teško i izaći iz kolibe. 

Nije skoro bilo ni dana ni noći, samo se neka 
tužna, sura orgija uragana valjala po poljima i 
prostoru i neprekidno je udarala u Baranovu ko- 
libu i u šumu, što je samo polijegala u tom hrva- 
nju sa vihorom, ali je ipak ustajala, nesavladiva 
i strašna, jer je otvrdnula borbom, i tako je 
šumjela, tresla se, škripala, divlje i otegnuto za- 
vijala, hucila — da djeca nisu spavala po cijele 
noći, a ptice su iz nje bježale u polja. Tomo je 
pazio na kolibu, koja se imala srušiti, i cijelu je 
zasuo snijegom, tako da je izgledala snježni 
brežuljak. 

Hrana je nestajala, nije bila svježa, niti se 
moglo ići po nju, tako su putevi i polja bili za- 
suti snijegom. Drugi dan vijavice željeznice su 
stale u snijegu, i svaki je promet potpuno pre- 
stao, ljudi su se bojažljivo povukli ustupajući 
mjesto silama prirode. Tek je treći dan ujutro 
mećava nešto prestala, ali su se ogromne naslage 
snježne dimile kao krateri Oblacima rasutog 
snijega. 

Tomo je navukao kožuh, uzeo lopatu i pošao 
na plantaciju. Nadzornik, njegovi pomoćnici, inži- 
njeri, mnoštvo seljaka protjeranih iz susjednih 
sela, sve se to motalo oko zatrpane u prokopu 
željeznice. Dijelilo, se radnicima rakije i koba- 
sica, samo da što prije očiste prugu. 

U bijelim maglama snježnog praha Tomo je 
vidio cijele stotine ljudskih silueta, koje su ve- 
selo radile, čuo je žamor razgovori, smijanja, 
škripanje lopata — požudno je lovio uhom tu 
jeku i sve se više žalostio, jer za njega nije bilo 
ni mjesta ni rada. Nitko ga nije zvao na posao. 
Stojao je nekoliko sati na pruzi smrznut, gladan 
i očajan, dok nije dočekao šefa stanice, poklo- 
nio mu se do zemlje i duboko ponizno molio 
posla. 


SELJAČKI ROMAN 

NAPISAO WLADYSLAW ST. REYMONT 
PREVEO JERONIM KORNER (Nastavak) 

»Ta, Barane, ti znaš, da je bio oglašen cirku- 
lar po čitavoj cesti, da su te oslobodili za krađu 
s tim da ne smiješ biti nikakvim poslom zapo- 
slen na željeznici. Kako da vam ja, moja djeco, 
pomognem? . . .« 

Tomo nije ništa odgovorio, samo je tužno spu- 
stio glavu i povukao se u kolibu. 

»A lopovi! Lopovi! Lopovi!« počeo je odje- 
dnom vikati i takva ga je zloba potresla, da je 
lopatu slomio i došavši u sobu istuikao Maricu, 
Josipa klopnuo, i kao da je pobijesnio., vrzao se 



UMRO KARDINAL BONAVENTURA CERETTI, 
pokrovitelj hrvatskoga Zavoda sv. Jeronima u Rimu, koji je za svog 
života obavljao vrlo važne crkveno-političke poslove u Meksiku, 
Sjedinjenim Državama Sjeverne Amerike, Australije te prigodom mi- 
rovne konferencije nakon svjetskoga rata. Godine 1925. postao je prvi 
nuncij u Parizu nakon prekida između crkve i države u Francuskoj, 
a posljednjih je godina bio duhovnik ženske internacionale 
Katoličke Akcije u Rimu 

po sobi, čupao kosu, ali kako mu to nije ništa 
pomoglo, brzo se iscrpio, umirio se i ponovo 
čekao. 

Od župnika nije bilo nikakve vijesti, dani su 
se vukli strašno polagano i strašno gladno. Jedne 
večeri, nakon cijelog dana posta, palo mu je 
nešto na pamet. 

Djeca su plakala, a Josip se tiho tužio, da ga 
nešto pritišće pod prsima. Bio je ražaren od vru- 
ćice, u snu se trgao, vikao i molio kruha. 

»Ne plači, sine, donijet ću vam jesti,« rekao 
je kratko Baran. Uzeo je vreću, sjekiru i pošao 
je prema dvoru. 

Probijao se kroz snijeg, koji mu je dosizao 
do pojasa, ali je ipak došao do onih žitnica, gdje 
je nedavno vidio pasju gozbu. Tražio je strvinu 
— pipao u snijegu nogama, drškom sjekire, ali 
nije ništa našao. Htio je već otići bez ičega, kad 

dočuje tiho režanje sa vrha kuće — pošao je 
tamo. 

Nekoliko je pasa razdiralo među sobom ovcu 
i režalo. Raspršio ih je sjekirom. Psi su nerado 
odstupili cvokoćući zubima put svog takmaca. 
Tomo je od ovce odabrao najmanje pokvaren 
dio, koji je turio u vreću i zabacivši je na pleća 
skrenuo prema kući. 

Psi se baciše na nj s jaukom, iskakati su mu 
na vreću, trgali ga za kožuh i bijesno ga na- 
padali. Gonio ih je od sebe sjekirom i žurno je 
trčao, ali se pod snijegom našao neki rov, u koji 
je upao. Psi skočiše na njega. Počela se kratka 
borba, iz koje je izišao pobjednik — ali s razde- 
ranim kožuhom na plećima, sa pregrizenom ru- 
kom i ozlijeđenim obrazom. 

Dva su psa zavijala praćkajući se od bola i 
označujući snijeg krvlju, ostali su utekli, a on 
se jedva pokupio i odvukao polako kući sa pli- 
jenom. 

»Evo vam jela,« rekao je Marici bacajući vreću 
u sobu. 

Imali su jela, ali se Josip, njegovo najdraže 
dijete, teško razbolio drugi dan iza toga jela. 

Ležao je na krevetu, crven, nate'kao, sav u 
znoju i tako bespomoćan, da nije glave mogao 
podignuti. Tomo je nesretan glavom udarao u 
zid, smrtno očajavajući zbog jedinca, najzad je 
otišao da se pobrine za lijekove. 

Ekonom dvorca, koji je razne lijekove po- 
tajno prodavao, dao mu je neke praške na vjeru, 
kao i nešto hrane. Troškovi nisu ništa pomogli, 
jer je već iza kako ih je uzeo, treći dan, Josip 
ležao bez svijesti i samo je nešto grozničavo 
bulaznio. 

Tomo je, kao po zadnju pomoć, odletio po 
staru Augustinku, koja se razumijevala u bolesti 
i — bilo da su se kome splele i srasle kose (polj- 
ski seljaci vjeruju u neku bolest, u kojoj se za- 
pletu i slijepe vlasi) i bilo da ga je nešto unutra 
boljelo, bilo da je trebalo dići urok ili vratiti na 
mjesto pomaknuto dijete, sve je to s istom sre- 
ćom liječila križanjem, magijom ili biljkama. 


Odmah je s njim pošla i uhvatila se za glavu 
ugledavši bolesnika. 

»Zaboga, tome jedino može pomoći Isus,« 
šapnula je. 

»Pokušajte, bakice. Liječite toga mojeg dra- 
gog momka.« 

»Trebalo bi ga izmjeriti, ili okaditi, prekri- 
žiti ... ili ja znam šta! . . .« 

»Sve radite, samo da mi ne umre tiče. Zaboga, 
takav jaki momčić. U proljeće bi bio već za pašu 
— a takav spretnjaković, takav opažač, takva 
dobričina, zaboga!« jecao je Tomo sa suzama. 

»Kad Isus nekoga ljubi, ništa mu ne uskraćuje. 
Ali, Tomo, rekao mi je duhovnik, da odmah po- 
đeš na stanku, bit će načelnik, doći će da po- 
gleda ove zasipe. Pođi odmah i samo ne budi 
ohol, obujmi uljudno za noge i moli. Svećenik 
će doći kasnije i reći će mu, tako mi je kazao.« 

»A dijete da ostavim?« 

»Pođi, pripazit ću na momka, što će biti po- 
trebno da učinim — učinit ću.« 

»Dobri ste, bakice, da ne bi ni rođena bila 
bolja.« 

»Koješta! A zašto bih trebala biti zla!« 

»Druge žene nemaju tog razumijevanja.« 

»Jer druge vide samo svoje mladiće, djecu, i 
brige . . . No, hajde već.« 

Tomo je upravo s nekim otezanjem otišao na 
stanicu. 

Stara je donijela iz sela biljki, sivi glineni 
lonac >s poklopcem i počela je u njemu nešto 
kuhati. 

Josipa je do gola svukla i postavila ga nasred 
sobe — prostrijevši mu snop obične slame; ležao 
je tiho i bez daha, bio je onesviješten. 

Zatim je bacila u lonac malo voska sa svijeće 
blagoslovljene na svijećnicu, i tek što se rastopio 
u vrijenju, počela je trljati’ njime mladića, nešto 
nejasno mrmljajući. 

Djevočice su se zbile, ispod peći i bojažljivo su 
pogledivale obred. 

(Nastavit će se.) 



HODOČAŠĆE U SVETU ZEMLJU 

Objavljeno jubilarno hodočašće u Svetu Zemlju, koje će po primjetu 
sviju k/šćanskih naroda svijeta ove svete godine pohoditi sveta mje- 
sta smrti Kristove, bit će u mjesecu srpnju. 

Hodočašće odlazi iz Zagreba II. srpnja, a vraća se 31. srpnja 

Boravak u Svetoj Zemlji 10 dana, te će hodočasnici pohoditi Jatu, 
Arimateju, Jerusa/em, Tel-Aviv, Abu-Goš, Betlehem, tiebron, Emaus, 

Aia Karim, Betaniju, Jeriho, Jordan, Mrtvo more, Jakobov zdenac, 
Nazaret, Tabor, Kanu, Tiberijadu, Genezaretsko jezero, Kafarnaum, 
Karmel i Haifu. 

Cijeli program, svu opskrbu od ukrcanja na parobrod do iskr- 
canja na povratku te kabinu na parobrodu imadu oni, koji se 
prijave za III. razred uz cijenu od 7900 Dinara 

Još veće udobnosti imadu hodočasnici II. razreda za 12.500 Dinara 
Prijave treba poslati najkasnije do 31. svibnja 

Odbor za hodočašće u Svetu Zemlju, Zagreb, Trg Kralja Tomislava 21 

SLIKAR FRA ANGELICO NAPISAO NEDJELJNO SUBOTIĆ 


Za vrijeme svoga boravka u Rimu često sam 
se zaustavio blizu teške kamene ploče njegova 
groba, koji spolja nosi uklesan njegov lik. Fra 
Ivan Angelico da Fiesole sahranjen je u maloj 
kapelici znamenite dominikovske bazilike Santa 
Maria sopra Minerva. Uska, mala prostorija. 
Tiha i tamna. Svaki sam put na toj grobnoj 
ploči našao pregršti lišća i cvijeća ubrata iz 
gradskih perivoja i s poljana puste jednolične 
rimske Campagne. Jer ovu jednostavnu raku 



FRA IVAN ANGELICO 
(Detalj Raffaellove slike „Disputa", koja se nalazi u Rimu) 

toga »bijelog, fratra« vole, dnevno posjećuju i 
kite rimske plemenite gospođe, nježne djevoj- 
ke, koje ljulbe umjetnost, pa mladići, pitomci 
umjetničkih škola i akademija. Jedno su veče 
sinovi sv. Dominika držali svečanu službu u čast 
naše svete Crnogorke Hozane. Na grobu fra An- 
gelicovu opazih neku postariju slikaricu iz Zadra. 
Nekoć je bila kod nas na glasu: slikala je glave 
visokih državnih činovnika, istaknutih političara, 
biskupa. A sada je kuburila i stradala nezapa- 
žena i ostavljena u Vječnom Gradu. Fra Ivanova 
je sjena iz groba tako često slušala njezine tu- 
žaljke, krik njezine duše. I nesamo njezine. 
Mnogi ubogi, nezaposleni umjetnici — a ima ih 
u Rimu koliko hoćeš — pričaju svome drugu po 
zvanju, fra Ivanu, svoje teške jade. I on mnogima 
pomaže. Žižak iz srebrnih kandila goni mrak iz 
svetog ovog prostora. Danju i noću. Ta to je sve- 
tački grob. Nakon svetoga Luke evanđelista fra 
Ivan je cigli jedan slikar, koga je katolička naša 
Crkva uvrstila u broj blaženika. Zato ga obično 
i zovu »beato Angelico« . . . 

Njegov je zavičaj — Vicchia u dolini Mugello 
u Toskani. Po svoj prilici zavolio je kist prije 

Slika desno : 

Fra Angelico : POHOD MARIJIN ELIZABETI 

nego je stupio u red sv. Dominika. Prve je po- 
bude za slikanje primio od nekog Don Lorenca, 
redovnika iz opatije sv. Marije Anđeoske. Živio 
je u strogoj pokori, vazda odan molitvi i samo- 
zataji. Pokoran starijima iboravljaše u raznim 
samostanima svoga reda: u Kortoni, Folignu, 
Fiesolu. Tu se nešto duže zadržao, pa ga prozvaše 
Angelico da Fiesole. Htio je da propovijeda i na- 
viješta živom riječi vjeru u Propetoga. To mu 
nije bilo dano. Prihvatio je kist, da postane pro- 
povjednik Ljubavi Božje kistom i bojama. I po- 
stao je . . . 

U svakom gradu svoga boravka ostavi zna- 
menje svoje divne umjetnosti. Jest, ali je njegov 
umjetnički talenat zablistao najljepše istom na- 
kon njegova dolaska u čarobnu Firencu, u čuveni 
manastir, što ga posvetiše stope sv. Antonina i he- 
rojskog reformatora i propovjednika fra Jero- 
nima Savonarole. Ništa nije na svijetu htio gle- 
dati i slikati nego samo ono, što je vječno i ima 
neku svezu s Bogom. Pravi čisti nebeski anđeo u 
slikarijama. Jedini slikar, koji je kistom prika- 
zivao na drvu slike Majke Božje klečeći na golim 
koljenima. Smatrao se nedostojnim da snima u 
slici lica Božjih ugodnika i da reče ljudima: »Po- 
štujte, braćo, ovo svetačko lice!« I prije nego je 
počeo da slika nebeske građane, njegova je duša 
žarko molila, njegova je ruka zadrhtala . . . 

Kad sam g. 1926. pristupio prvi puta u čuveni 
manastir sv. Marka u Firenci, nijesam više našao 
sinove sv. Dominika. Sada je taj bivši samostan 
muzej. Mjesto bijelih redovničkih haljina sretam 
državne čuvare toga muzeja, koji prodavaju 
ulaznice i tumače putnicima umjetničke spome- 
nike i slike Fra Angelica da Fiesole, Fra Barto- 
lomeja, Fra Paulina da Pistoja, Fra Filipa Lippi 
i drugih slavnih redovnika slikara, koji su litur- 
gični život Crkve propovijedali i produbljavali 
u bojama. Sretnih li vremena, kad su svećenici i 
redovnici neposredno širili pravu crkvenu umjet- 
nost! 

Fra Angelica u tim manastirskim prostorijama 
gledaš posvuda. On je tu pravi duh, genius loci. 
On je tu izradio pravu dragocjenu šumu svetih 
umjetnina. Nad ulazom u gostinjac (foresteria) 
fra Angelico predočuje Krista kao putnika, koga 
pozdravljaju dva samostanska brata. Zanos svete 
ljepote uzdignut na križu među dva razbojnika, 
a pod njima tri Marije i kita raznih svetaca, naj- 
više iz njegova reda. U lijevoj nekoj odaji go- 








stinjca stoji izvanredno Angelicovo djelo: Bla- 
žena Gospa na prijestolju sa božanskim čedom 
u društvu anđela u divnom oltarskom okviru. 
Korniž je izradio Bartul di Jacopo da Settignano 
po nacrtu slavnog Ghibertia. U drugim su oda- 
jama druge slikarije, sve ljepše jedna od druge, 
raznog sadržaja, namještene po raznim drugim 
odajama: dva prizora iz života sv. Kuzme i Dam- 
jana, Snimanje s križa, Zaruke Djevice Marije 
i Njezina smrt, krunidba Madone, 35 prizora iz 
života Isusa Krista, pa mala ali tako dražesna 
slika Djevičina: Madona della Stella na izvaja- 
nom oltariću. Fra Angelico je uresio slikama na 
lijepu (al fresco) mnoge ćelije svoje redovničke 
braće. Trebalo bi dosta crnila, kad bih htio opisati 
svaku od tih slika. To nije nužno. Uopće je volio 
male, sitne, dražesne, pomnjivo izrađene slike. 
U Strossmayerovoj galeriji slika u Zagrebu ima 
također jedna tako nježno i profinjeno izrađena 
Angelicova slika pod staklom: Stigmatizacija sv. 
Franje i Smrt sv. Petra Mučenika. Na toj će slici 
orii, kojima nije moguće pregledati radove ovog 
umjetnika u inozemstvu, nekako moći upoznati, 
što je bio ovaj slikar. 

Zapamtimo ovo: 

a) Fra Angelico je najjači predstavnik kato- 
ličke crkvene slikarske umjetnosti. 

b) Ne izrazuje u formi karaktere. Njegov kist 
daje glavni izraz istančanog i delikatnog vjer- 
skog čuvstva. Porivi jakih strasti su mu nepo- 
znati. Zloću upravo ne umije prikazati ni onda, 
kad slika pakao. 




KRISTOVO POROĐENJE USTALIC 
Naslikao fra Ivan Angelico 
Lijevo gore : 

ANĐEO NAVIJESTI DJEVICI MARIJI, DA ĆE 
PORODITI SINA BOŽJEGA 
Naslikao fra Ivan Angelico 


c) U oblicima tijela ne pazi na tačnost, reali- 
zam, iako su mu ti oblici dobro poznati. Glavno 
mu je, da sveta lica izgledaju sasvim oduhov- 
ljena i metafizička bića, što doista na svim nje- 
govim slikama i jesu. 

d) U svakom djelu je dao svoju; ličnost: vedri 
zanos svetačke duše. 

Zato u svakoj slici, većoj ili manjoj, njegov 
kist ostavlja svjetlost svetog nadahnuća, beza- 
zlenu nepomućenu dražest, otmjenu plemenitost 
bez nametljivosti, jednostavnost,, sklonost za svi- 



RASPEĆE 
Naslikao fra Ivan Angelico 

Lijevo : 

ISUSA ŠIBAJU 
Naslikao fra Ivan Angelico 

TIGNATIZACIJ A S V. FRANJE I SMRT SVETOGA 
PETRA MUČENIKA 
(Slika, koja se nalazi u Štrosmajerovoj galeriji u Zagrebu) 

Desno: SUSRET SV- DOMINIKA I SV. FRANJE 
Naslikao fra Ivan Angelico 


JIŽNICA DOBRE DJECE 

dosad pet vrlo lijepih priča, koje su sigurno najbolji dar dobroj djeci prigodom 
školske godine. Sve su priče lijepo ilustrirane i uvezane. Cijena lm je 20 dinara 
lu. Svoju ćete djecu najviše obradovati s knjigama iz Knjižnice Dobre Djece! 


SLIKA BLAŽENE DJEVICE MARIJE 
SA MALIM ISUSOM 
Naslikao fra Ivan Angelico 


Desno gore: 

PRIKAZANJE ISUSOVO U HRAMU 

Naslikao fra Ivan Angelico 


jetle boje, osobito bijelu, sunčano-crvenu, svi- 
jetlo-zelenkastu, žućkastu i plavu. 

Posljednje godine svoga života boravljaše u 
Rimu. Tamo ga pozva Papa Eugen IV. Izradio 
je znamenite slike na lijepu u Vatikanskoj ka- 
peli nazvanoj del Sacramento. Te mu radnje opi- 
suju značajne događaje iz života sv. mučenika 
Lovra i Stjepana. Imao je znatan broj učenika, 
ponajviše mlađu braću iz istoga reda sv. Domi- 
nika, a najvjerniji i valjda najsposobniji mu je 
učenik bio Benozzo Gozzoli. 

Rad bi. Angelica i njegovih suvremenika na 
polju crkvene umjetnosti zove se »Kvatročento« 
ili 15. vijek, a te sve umjetnike zovu također Pre- 
rafaelitima, jer su živjeli prije Rafaela. Upliv fra 
Angelicov je bio silan i nije prestao do naših 
dana. Njegovim su stopama išli i čuveni engleski 
Prerafaeliti u prošlom stoljeću kao i njemački 
Nazareni. U njega se ugledao i Seitz (otac i sin), 
koji je naslikao đakovačku stolnu crkvu, a naš 
je veliki Hrvat Strossmayer od svih slikara naj- 
više štovao fra Angelica. U jednom razgovoru 
svjetovao je pri jednoj narudžbi našeg najvećeg 
hrvatskog slikara Medovića, da se na polju crkve- 
nog slikarstva ugleda u fra Angelica. 

Fra Ivan Angelico da Fiesole je najbolji do- 
kaz, da pravu religioznu sliku može izraditi samo 
onaj slikar, koji je dubok u svojoj vjeri i koji 
u svome pobožnom srcu žarko osjeća ljubav pra- 
ma Božjim ugodnicima. 

XI. 

U velikoj žurbi stigao je Pavao javnom bi- 
lježniku baš u času, kad su njegovi pisari sje- 
dali k svojim stolovima i davali se na svoj po- 
podneyni posao. 

Pavla uvedoše kao već poznatoga odmah u 
radnu sobu javnog bilježnika, koja je još bila 
prazna. Sat iz crnoga mramora još nije kazivao 
posve pol tri. Tom se Pavao iznenadio, te je 
bio ljut, što je tako rano' došao. 

Sjeo je u naslonjač, dohvatio novine i stao 
da čita. Ali brzo ih je opet ostavio, jer su mu se 
misli neprestano vrzle oko onoga, što ga je do- 
velo amo, te je od časa do časa postajao sve ne- 
mirniji. Ogledavao se po sobi, promatrao svaki 
predmet u njoj, a na koncu se stisnuo u svoj na- 
slonjač s glavom među rukama, sav zabrinut, 
umoran, jer mu se činilo, da sve te stvari, što ih 
oko sebe vidi, govore protiv Franjičina interesa. 
Kako li će se sve tO' svršiti? 

Najednom ustane. Vani je zazvonilo 1 zvonce. 
Netko je ušao u sobu, koja je bila pred radnom 
sobom javnog bilježnika i u kojoj su radili nje- 
govi namještenici. Pavao je u prvi mah pomi- 
slio, da su to Ambroultovi, te je u duši bio bije- 
san na javnog bilježnika, koji ga je svojom ne- 
nazočnošću ostavio u tako neugodnomu polo- 
žaju. 

Ali to nisu bili Ambroultovi. Po' šuštanju sitnih 
koračaj a na sagu, Pavao je osjetio, da je to 
Franjica, premda je još nije bio spazio. I prije 
nego se snašao, ona je već bila pred njim, a on 
u neprilici nije znao, što da joj rekne i što da 
počne u toj novoj situaciji, u kojoj se oboje njih 


Zašto oglašuiemo? 

Zato, jer želimo upozoriti sve one, koji imadu 
financijalnih briga, na organizaciju naših domaćih 
trgovaca - detaljista pod firmom : Prodajna 
Zadruga Detaljnih Trgovaca, Za- 
greb, Ilica 34, koia daje činovnicima, penzione- 
rima, privatnicima itd. kredite za kupo- 
vanje robe uz mjesečnu otplatu i najso- 
lidnije uvjete. — Od početka našeg poslovanja 
podijelili smo preko 20.000 kredita, što je sigurno 
najbolji dokaz, da smo stekli simpatije trošećeg 
općinstva. Ako se hoćete i Vi upoznati sa našim 
radom, posjetite nas, mi ćemo Vam rado i naj- 
diskretnije pomoći. Ako nemate vremena, zahtje- 
vajte pismeno opširan prespekt, ili nas 
nazovite na tel. br. 5699 pa ćemo Vam isti 
odmah dostaviti. — Zabiljažite si naš naslov i 
telefonski broj, možda ćete danas sutra trebati. 


( NASTAVAK ' 

»Gospođice,« promuca, »gospođice Franjice, 
dopustite mi dai vam reknem, koliko sam želio . . . 
kako sam sretan . . .« 

Ona mu, obučena u crninu za znak žalosti za 
bratom, pruži ruku i reče: 

»I ja sam sretna, što vam konačno mogu za- 
hvaliti, ili bolje da reknem, da vam ne ću nikada 
biti dovoljno zahvalna . . .« 

Oči su joj sjale pod koprenom toplom za- 
hvalnošću, a sjaj njihov prodro je do dna duše 
Pavlu, koji se sad tek ćutio presretan, što mu 
je Providnost na tako neobičan način povjerila 
to ubogo stvorenje, da se pobrine za njenu si- 
gurnost i sreću. 

»Što sam mogao učiniti za vas,« prošapće, 
»bilo je vrlo neznatno prema onom, što bih rado 
učinio.« 

A ona je nastavila sve uzbuđenje: 

»Gdje bih ja danas bila bez vas? To ću po- 
navljati cijeli svoj život. I nesamo da ste bili 
prema meni puni dobrote, nego i puni ljubaznih 
obzira. O, razumjela sam sve dobro, a sve je to 
sve više i više množilo u meni štovanje i zahval- 
nost, koju vam dugujem.« 

Govorila je iz cijelog srca, bez razmišljanja, 
kako joj je srce stavljalo riječi na jezik, a oči 
joj se zališe suzama. No sabravši se zatim poru- 
meni malo i ogleda se oko sebe, jer tek sad joj 
je palo na um, da je tu s Pavlom posve sama, te 
će brzo kao za ispriku: 

»Gospodin Choulin mi je savjetovao, da dođem 
amo sama. Ostavila sam dolje u kočiji svoju do- 
bru staru pjestinju, koja me je dopratila sve 
dovle. Bila je prema meni neizrecivo dobra. Onda 
me je u noći dočekala kao vlastitu kćer, a zatim 
me odvela k svojim rođacima u planine, gdje smo 
provele onaj užasni tjedan do moje punoljet- 
nosti. A kad se nakon toga nisam imala više ni- 
čega bojati, dopratila me je amo u Pariz. Zar 
to nije pravo čudo, da mi je Bog poslao toliko 
ljubavi i odanosti na moj put?« 

Pogledala je još jedamput Pavla, a zatim 
okrene glavu i reče: 

»Ali gdje je g. Choulin tako dugo?« 

Bila je sada nesigurna i žalosna nalik napu- 
štenom djetetu. Pavao, koji je imao prilike vi- 
djeti je u odlučnim trenucima tako odlučnu i 
hrabru, spremnu i na smrt, bio je sada dvostruko 
dirnut njenom ženskom bojažljivošću, koja se 
može dobro isporediti s hrabrošću junakinje. I 
premda je ćutio sebičnu radost, što joj je tako 
blizu i što je može vidjeti, ipak je bio sam nekako 

radi nje uznemiren, dok se nije konačno pojavio 
g. Choulin u svojoj pisarni. 

Ispričao se s licem čovjeka, koji je veoma za- 
okupljen važnim stvarima, te je jedva mogao 
da stigne u točno određeni sat. 

»I g. Ambroult će s gospođom zacijelo za čas 
biti ovdje,« doda. 

Zatim svi umuknuše. Franjica je nastojala 
ostati mirna, ali je njena bojazan bila tako vid- 
ljiva, da se Pavlu zaista ražalilo. Pokušao ju je 
umiriti, premda je osjećao, kako je to grozna 
sudbina nemati nikoga nego Ambroultove, na 
koje je Franjica sad upućena. Uto upadne u riječ 
javni bilježnik s izjavom, da mu nije drago, što 
od gospođe Ramirez još nije dobio krsni list 
Franjičin, premda ga je hitno tražio. 

»Ona ga ne će ni dati!« reče Pavao. »Od nje 
se mogu očekivati samo zla volja i poteškoće.« 

»Pa dobro, onda ćemo do' isprava gđice La- 
fougeraie, koje su njeno vlasništvo kao i svako 
drugo vlasništvo, doći putem suda. To će nam 
prouzročiti samo neko zakašnjenje, ali ako ne 
bude drukčije . . .« 

Javni bilježnik izgledao je, kao da je siguran 
svoje stvari, pa Pavao nije ništa više rekao. A 
što se tiče Franjice, činilo se, da ona i ne čuje, 
što oni govore. Bila je napola okrenuta prema 
prozoru, te je rastresenim očima i napetim slu- 
hom pazila i na najmanji zvuk, koji je dolazio 
izvana. 

Najednom promijeni boju lica i ustane iz na- 
slonjača. Vani se čulo, kako je stala kočija. Pa- 
vao i Franjica pođu k prozoru i pogledaju van. 

»Oni su,« reče Pavao. 

Gospodin Amlbroult izađe iz kočije te s koči- 
jaševom pomoću pomogne gđi Ambroult, da i 
nju skinu s kočije. Izgledala je mnogo gore, nego 
kad ju je Pavao prvi put vidio. Bolest je u tu 
godinu dana veoma napredovala. 

»Sirota gospođa!« Franjica će sažalno. 

Dotle su pisari g. Choulina već bili sišli dolje 
s mekim naslonjačem, u koji posadiše bolesnicu. 
Tri je čovjeka zatim podigoše i s velikom je mu- 
kom ponesoše uz stube, a g. Ambroult je malo 
zaostao natežući se s kočijašem za napojnicu. 
Sav zapuhan dostigao svoju ženu, baš kad je na 
svom naslonjaču ulazila u pisarnu g. Choulina 
njišući se na ramenima svojih nosača. Franjica 
se povukla posve u kut sobe, a i Pavao se ‘uklo- 
nio u stranu. Gđa Ambroult ih nije gotovo ni 
zamijetila. Njene se oči obratiše javnom biljež- 
niku, koji se uljudno približio njenu naslonjaču. 

»Vidite,« reče ona, »kako mi je teško> bilo 
doći. Ali došla sam, jer mislim, da mi bez važnih 
razloga ne biste bili prouzrokovali tih poteškoća. 
O ćem se dakle radi? Valjda nije ništa neugodno.« 

»Naprotiv, naprotiv,« javni će bilježnik s lju- 
baznim smiješkom čovjeka, koji baš pozlaćuje 
gorku pilulu. »Nadam se pače, da ćete rado čuti 
vijest, koju imam za vas.« 

»To bolje,« uzdahne gđa Ambroult. »Jer sam 
vam odonda, otkad smo baštinili iza smrti našeg 


Pregled događaja 

4. svibnja. Mladi slovački katolički romano- 
pisac Milo Urban dobio za svoj roman »Ma- 
gla u zoru« zemaljsku nagradu Slovačke. 
Vatikanski dnevnik »L’ Osservatore Romano« 
donosi 'članak o Hrvatskom Književnom Druš- 
tvu sv. Jeronima ističući njegove velike 
uspjehe. 

5. Bavarski biskupi izdali poslanicu protiv hi- 
tlerovske propagande za »narodnu« crkvu 
proglašujuči tu propagandu otpadništvom. 

6. Bivši njemački kancelar Briining izabran vo- 
đom centruma. Engleski kralj Đuro proslavio 
23. godišnjicu svog nastupa na engleski 
prijesto. 

7. Sve veqi otpor Austrije protiv sjedinjenja 
v s Njemačkom: rad oko tog sjedinjenja pro- 

glašuje se pače veleizdajom. 

8. Za poljskog predsjednika republike iznova 
izabran Ignacy Moscicki, koji je već od 1. 
lipnja 1926. na čelu Poljske. 

9. Umro kardinal Ceretti, pokrovitelj Zavoda sv. 
Jeronima u Rimu. 

10. Američka republika Paragvaj navijestila rat 
republici Boliviji. 


sinovca, koji nije imao bližih rođaka, neprestano 
u strahu od kakvog iznenađenja s te strane.« 

»A baš evo jednog iznenađenja s te strane,« 
Choulin će radujući se, što odmah može prijeći 
na stvar. 

»Da niste našli kakvih vrijednosnih papira ili 
kakvu zadužnicu u našu korist?« javi se g. Am- 
broult i pristupi živo javnom bilježniku, a i gđa 
Ambroult se vrtjela u naslonjaču, kao da se tako- 
đer hoće da baci na neki dobitak, koji im se po- 
javio na obzorju. 

Ali za čas umuknuše oboje gledajući s nepo- 
vjerenjem u Pavla i Franjicu, koji se nisu micali 
sa svoga mjesta. 

»Ovaj gospodin i ova gospođica nisu ovdje 
suvišni,« javni će bilježnik osjećajući, da je na- 
stupio odlučni čas. 

Sjedne k svom stolu, da poprimi veću važnost 
i ozbiljnost, pa pozvavši kretom ruke, da mu se 
Pavao i Franjica približe, stane nadugo i naši- 
roko govoriti o g. Lafougeraieu, ocu, o njegovu 
karakteru i naravi, o tom, kako je dugo bio udo- 
vac, pa doda okrenut prema Ambroultovima: 

»Moram vam reći, da se g. Lafougeraie i po 
drugi put oženio.« 

Zatim ušuti. Ambroultove kao da je grom oši- 
nuo, te oboje poviče u jedan glas: 

»To nije istina!« 

No glas gđe Ambroult nadvikao je g. Am- 
broulta. 

»Nije istina!« žestila se. »Dosta je muke zadao 
našoj obitelji, mnogo smo pretrpjeli za tog mog 
ludog brata, ali takvu ludost ipak nije bio kadar 
učiniti!« 

»Pa svejedno . . .« htio je nastaviti g. Choulin. 

»I zato ste me amo zvali,« prekine ga iznova 
gđa Ambroult, »da mi to razlažete? Ali ja vam 
ne vjerujem ni jedne jedine riječi! Ta vaša druga 
ženidba je izmišljotina, smiješna, nedopustiva 

izmišljotina. I ne bi ništa drugo preostajalo, nego 
da sad još reknete, kako je iz te druge ženidbe 
ostalo i potomstvo.« 

»Pa i jest,« reče g. Choulin, »iza g. Lafou- 
geraiea ostala je kći, i evo ovdje je vidite.« 

On ustane i uzme Franjicu za ruku, pogurne 
je malo prema naslonjaču i reče joj tiho: 

»Podignite koprenu, nebojte se, dignite je!« 

Mlada djevojka posluša i približivši se k tetinu 
naslonjaču nagne prema bolesnici svoje lice tako 
čisto, te se Pavao u prvi čas ponadao, da će se 
srce gđe Ambroult smekšati. Ta ova je djevojka 
bila jedina, koja joj je ostala iz njene krvi, pa 
su bar obiteljski ponos i ljubav prema imenu 
svoga roda trebali da taknu to staro tvrdo srce. 
I javni je bilježnik sigurno jednako mislio, jer 
je progovorio sa sentimentalnim uzdahom: 

»Pogledajte je, milostiva gospođo: zar nije 
živa slika i prilika svog oca i svoga brata?« 

Gospođa Ambroult bila je u prvi čas prene- 
ražena. Ali brzo se sabrala i javila s bijesnim 
povikom: 


Živčano slabe osobe 



iza bolesti, preopterećenja, 
žalosti, uzrujavanja, kao i 
oslabljenje starije osobe, ko- 
jima gine snaga i koje ne- 
maju tek za jelo ni probavu 
radi ovapnjenja žila, naskoro 
će se oporaviti i ojačati upo- 
trebom 

VINA ŽIVČANICE 
(vinum nervi tonicum) 

Cijena 1 boce Din 40'—. Pro- 
izvađa i stavlja u promet 
stara god. 1599. osnovana 

Kaptolska ljekar- 
na, Zagreb, Dolac 
kraj Tržnice. 


Lj ekar n i k VI ad ko Bartulić 


»Što hoćete od mene? Odakle dolazi ova oso- 
ba? Neka mi odmah ide s očiju! Ne poznam je! 
Ne ću da je poznam! Nije nalik ni na koga!« 

I kao u napadaju ludila mahala je rukama, je- 
dinim udovima, koje joj bolest nije oduzela. 

Nije nalik ni na koga! Tako je rekla gđa Am- 
broult, ali je sigurno i sama osjećala, da je to 
laž. I zaista Franjica možda nikad nije toliko 
bila slična svome bratu kao u taj čas. Pavlu se 
učinila vjernom slikom Ivana de Lafougeraiea, 
onakvoga, kako ga je on vidio u času njegove 
smrti, s tužnim licem, punim beskrajnog bola i 
beskrajne odanosti. Ta uspomena je bila tako 
živa, da je Pavla obuzeo strah za Franjicu, te je 
skočio prema njoj, kao da joj želi pomoći, kako 
je nekoć priskočio u pomoć njenu bratu, i zabo- 
ravljajući na mir, na obzir, na opreznost, koju je 
bio nakanio sačuvati, poviče na gđu Ambroult: 

»Šta se uzrujavate? Zašto joj zadajete bol? 
Ne možete je zatajiti!« 

U taj se čas sav bijes Ambroultovih survao 
na nj. Gospodinu Ambroultu je bilo drago, da 
na nekom može iskaliti svoj gnjev, pa se okrene 
prema Pavlu s ironičkom ljubaznošću: 

»Smijem li imati čast, gospodine, da saznam, 
tko ste i na koji način vas zanima ova stvar?« 

»Ja sam prijatelj, posljednji prijatelj Ivana de 
Lafougeraiea.« 

»Aha, to je onaj gospodin iz vlaka!« poviče 
gđa Ambroult, koja ga je sad napokon prepo- 
znala. »Onaj, što je došao k nama odmah iza 
smrti moga sinovca, pa je možda već onda došao 
pripravljati ovu komediju, u kojoj danas igra 
ulogu!« 

»Reći ću, što sam kao pošten čovjek dužan da 
kažem,« odgovori Pavao ponešto oštrije.« Ja 
sam jedini svjedok smrti Ivana de Lafougeraiea, 
meni je jedinom povjerio posljednje svoje misli, 
pa mogu pod prisegom posvjedočiti, da je ovu 
mladu damu priznao svojom sestrom.« 

Odlučnost Pavlova govora, njegovo vladanje 
i cijela vanjština, koja je odavala čovjeka bogata, 
dobroga položaja, navikla, da bude pošti van, sve 
je to djelovalo nekako na g. Ambroulta tako, da 
je odgovorio pomirljivim glasom: 

»Ne sumnjam, gospodine, o istinitosti vaših 
riječi, ali one dokazuju samo toliko, da se moj 
sinovac dao zavarati, čemu se nikako ne čudim, 
jer sam poznavao njegovu slabost duha!« 

»Bio je to glupan, čovjek posve lud, i njegova 
je glupost dovršila ono, što je prouzrokovala 
ludost njegova oca!« sasula je opet gđa Ambro- 
ult mašući rukama, kao da se grozi sjeni Ivana de 
Lafougeraiea. »Nije mu bilo dosta, da je platio 
sve proklete dugove iza oca, koji su došli, Bog 
te pita odakle! Ali mi mu ne ćemo pomagati u 
njegovim ludorijama! Mi se ne damo od svakog 
varalice navesti na tanak led, da na sebe uzimamo 
dužnosti i terete!« 

Gospodin Choulin pokušao ju je umiriti: 

»Budite mirni, milostiva gospođo, gospođica 
de Lafougeraie ne će biti nikomu na teret. Ona 
ima svoj vlastiti imetak.« (Nastavit će se.) 

KUETVRNI SVIJET 


KNJIŽEVNOST 

DJELA SV. TEREZIJE OD ISUSA, 

svezak prvi: Knjiga o živo- 
tu, preveo dr. Fran Binički, 
izdala dominikanska nakla- 
da »Istina«, Zagreb 1933., str. 
292., cijena Din 60. — (za sva tri 
sveska, koja će izaći, pretplata Din 
120. — ). — Snažno djelo duhovne 
književnosti daju zagrebački domi- 
nikanci hrvatskom čitateljstvu izda- 
vajući u hrvatskom prijevodu spise 
sv. Tereije od Isusa. Time zapravo 
pokreću cijelu jednu duhovnu knjiž- 
nicu, kojoj najavljuju vrlo opsežan 
i nada sve zanimljiv program, koji 
će, kad za koju godinu, značiti i ve- 
liku kulturnu tekovinu. Već ovaj prvi 
svezak djela sv. Terezije, u kojem 
je Svetica sama opisala svoj život, 
mora u svakoga, komu ova simpa- 
tična knjiga dopadne u ruku, pobu- 
diti i zanimanje i pravi duhovni uži- 
tak. Dubok sadržaj, lijep prijevod i 
ukusan tisak odlike su ove knjige, te 
preporučamo svima, da se preplate 
na cijelo djelo velike Svetice. (Adresa: 
Dominikanska naklada »Istina«, Za- 
greb, Maksimir). 

JERONIMSKI RAD, godišnji 
i z v j e š t aj Hrvatskoga Knji- 
ževnoga Društva sv. Jero- 
nima za god. 1932., str. 64. — 
Ova knjižica je važan dokumenat za 
hrvatsku kulturnu povijest, jer iz- 
nosi nesamo pregled djelovanja naj- 
veće hrvatske književno-prosvjetne 
ustanove u prošloj godini, nego daje 
i dragocjen bibliografski pregled 
jeronimskog izdavačkog rada u pro- 
šlosti. Prigodom izdanja ove knji- 
žice dovršuje se 412. knjiga među 
jeronimskim izdanjima, od kojih je 
u razdoblju do god. 1918., dakle u 
prvih 50 godina opstanka Jeronim- 
skoga Književnoga Društva izašlo 
212, a u razdoblju od 1919. do danas 
ravno 200 knjiga. Dakle poslijeratno 
jeronimsko izdavačko djelovanje sla- 
vi mali jubilej dajući nam dvjestotu 
poratnu knjigu. Još je zanimljivije 
u ovoj knjižici to, što je tu iznesen 
pregled isadržaja sviju jeronimskith 
kalendara »Danica« od 1870. do 1933. 
Tu saznajemo, da su u tom najpopu- 
larnijem hrvatskom kalendaru sura- 
đivala dosad 54 pjesnika, 80 pripo- 
vjedača, 40 pisaca vjerske struke, 
70 pisaca s područja odgojne pouke, 
17 pisaca pravne struke, 25 pisaca 
liječničke struke, 60 pisaca s prav- 
nog područja, 25 pisaca u povijesti, 
34 pisca s područja zemljopisa, 15 
pisaca iz prirodnih nauka i 40 živo- 
topisaca. Među suradnicima »Danice« 
saznajemo tu da su bili i August Še- 
noa, Ivan Trnski, Vjenceslav Novak, 
Hugo Badalić, Josip Kozarac, Stjepan 
Radić, dr. Oton Kučera, dr. Velimir 
Deželić st., dr. Franjo Rački, dr. Ru- 
dolf Horvat, dr. Rudolf Eckert i 
drugi predstavnici hrvatske kulture. 
Mnogo zakopano blago dolazi ovim 
bibliografskim pregledom opet na 
svijetlo. 


GLASOVITI 

Zdenko Fibich: KOLO NEBESNIKA, 

glasovirska skladba prema 
slici Fra A n g e 1 i c a, iz zbir- 
ke »Slikarske studije« (»M a- 
I i r s k ć s t u d i e«), o p. 56., izda- 
nje Fr. A. Urbaneka u Pragu, 
skladano g. 1899. — 1900. — Dono- 
seći u ovom broju »Obitelji« prikaz 
velikog slikara fra Angelica svraća- 
mo pozornost na jednu vrlo lijepu 
glasovirsku skladbu, kojom je češ- 
ki veliki skladatelj Zdenko Fibich 
(1850. — 1900.) dao divan glazbeni izra- 
žaj dojmu, što ga je u njegovoj duši 
izazvala fra Angelicova slika »Kolo 
nebesnika«. U cijeloj slavenskoj glaz- 
bi postoje dvije glasovirske zbirke, 
kojima je sadržaj uzet iz slikarstva: 
to su Musorgskijeva zbirka »Šetnja 
po jednoj izložbi« i Fibichova zbirska 
»Slikarske studije«. Nastale su u do- 
ba, kad je evala t. zv. programna 
glazba, koja je sadržaj uzimala iz 
drugih grana umjetnosti, a ne iz sa- 
me glazbe. Obično je programna glaz- 
ba uzimala sadržaj iz pjesništva, ali 
nije moralo biti. Musorgski i Fiibich 
uzeli su eto sadržaj iz slikarstva. 
Oba ta djela odlikuju se velikom 
umjetničkom snagom, a Musorksijevo 
je isteklo veću slavu po svijetu nego 
Fibichovo. U Fibichovim »Slikarskim 
studijama« obrađeno je pet slika ve- 
likih slikarskih majstora iz 16. i 17. 
stoljeća. U prve dvije skladbe pri- 
kazane su slike nizozemskih majsto- 
ra: »Šumiska samoća« od Jakoba van 
Ruydaela i »Spor karnevala s po- 
stom« od Pietra Brueghela. Treća je 
skladba »Kolo nebesnika« od fra An- 
gelica, četvrta »Jupiter i Jo« od An- 
tonija Allegrija Correggia i peta 
»Vrtna svečanost» od francuskog sli- 
kara Antoinea Watteau-a. Svaka 
skladba sjajno karakterizira i samu 
sliku, koju prikazuje, i njena autora. 
Među svima se ističe svojim poseb- 
nim ugođajem i ozbiljnom odmjere- 
nošću skladba »Kolo nebesnika«: gra- 


đena na polifonoj osnovi religioznim 
motivima prelazi u srednjem svom 
dijelu u neku majestetičnu koračnicu, 
kod koje kao da ćutiš svetačke stope, 
te se vraća na početni motiv i svr- 
šava, kao da se cijela vizija nebesnika 
raisplinu'la te je ostao samo rajski 
odsjev, što ga ostaviše za sobom. Ta 
je skladba veoma zgodna, da se iz- 
vodi na priredbama katoličkih dru- 
štava, na koncertima duhovne glazbe, 
a i svaki glasovirač će u njoj naći 
pobožan užitak kao u malo kojoj 
drugoj glaisovirskoj skladbi. Dr. A. 

i FILM 

Gulliver u filmu. Kako javljaju fran- 
cuski katolički filmski tjednik »Choi- 
sir«, izrađuje se u Njemačkoj film 
prema slavnom djelu o Gul'liverovim 
putovanju među patuljcima i divo- 
vima od proslavljenog irskog pisca 
Jonathana Swifta. Zaista smiona za- 
misao, koja će zacijelo, kad bude 
filmski ostvarena, pobuditi senzaciju 
po svem svijetu. Nema naime kul- 
turnog naroda, u kojem knjiga o 
Gulliverovim putovanjima ne bi bila 
jedna od najpopularnijih dječjih knji- 
ga uopće. Kažu, da će osam mjeseci 
trajati izrađivanje tog filma. 

Čehovljev »Višnjik« u filmu. Ruska 
sovjetska vlada je odlučila dati fil- 
movati sva velika ruska dramatska 
djela u izvedbi moskovskoga kazali- 
šta, da tako s pomoću filma vodi po 
cijelom svijetu propagandu za rusku 
dramsku umjetnost. 

GUAMOFON 

Sveta Mala Terezija na gramofon- 
skoj ploči. Gramofonska tvrtka Po- 
lydor dala je izraditi gramofonsku 
ploču pod naslovom »M išli s v. Te- 
rezije iz L i s i e u x a prema 
njenim sp i s i m a«. Tu su reciti- 
rani izabrani odlomci, što ih je na- 
pisala Mala Svetica, izbor je načinio 
svećenik Dubosq, a recitirala je glu- 
mica Madeleine Renaud, članica pa- 
riškoga kazališta Comedie Frangaise. 
To je zaista zanimljiv pokušaj, jedini 
svoje vrste. Slušajući tu ploču slušač 
je pod neposrednim dojmom, kao da 
ćuje glas same popularne Svetice. 

kazaeište; 

»MADEMOISELLE« 

Jacques Deval je moderni francus- 
ki dramaturg, koji je došao na glas 
s nekoliko svojih drama, što su se iza 
rata prikazivale na različitim evrop- 
skim pozornicama. »Modemoiselle« 
je nova njegova komedija, koja je iz- 
vedena u Parizu početkom prošle 
godine i koja se brzo raširila po Evro- 
pi, a eto je i kod nas prvi put prika- 
zano 8. svibnja o. g. »Mademoiselle« 
(Gospođica guvernanta) razvija se u 
tri čina, a događa se u Parizu. Okvir 
je radnje jedna lakoumna francuska 
porodica, u kojoj je otac neprestano 
odsutan zbog parnica u provinciji, 
majka neprestano preokupirana žu- 
rovima, čajevima, pozivnicama i ma- 
serkama, sin »studira« po utakmicama, 
a kćerka Christiane u skladu s osta- 
lima provodi svoje vrijeme. No upra- 
vo u času, kad do'lazi u tu porodicu 
nova guvernanta za osamnaestgodiš- 
nju Christiane, radnja poprima oz- 
biljan ton, jer se Christiane odlučila 
da oduzme sebi život. Prošlog je ljeta 
u nekom kupalištu bila zaljubljena 
u nekog Egipćanina i sad se osjeća 
majkom. Uvjerena je, da takvu sra- 
motu ne može preživjeti. Ali tu do- 
lazi nova guvernanta, stara usidje- 
lica, koja čezne za materinstvom. Ona 
uzima u zaštitu to još nerođeno di- 
jete, brine se za njega i udesi, da bez 
ikakvih zapletaja dođe na svijet. Ona 
se osjeća majkom tog djeteta i nje- 
mu žrtvuje svu svoju uštednju i sve 
svoje udobnosti... A Christiane se 
vraća u krug svoje porodice, da na- 
stavlja starim životom i da čeka sre- 
ću. — Naslovnu ulogu dobro je odi- 

grala gđa Gjermanović, a uz nju su 
dobro pristajale i ostale uloge. Napose 
treba istaknuti igru gđice Grahor, 
kojoj je ova uloga »ležala«. Malo 
prigovora može se postavljati glumi, 
a više samom auktoru, koji je neke 
stvari previše psihološki natezao i 
htio ih na silu prikazati realnim. 

L. P. 

JjE ci vam poznato ? 

1. Tko je bio Vid Kotoranin? 

2. Koja je književnica živjela na 
otoku Hvaru u XVI. stoljeću? 

3. Kako je hrvatski povjesničar 
Pavao Ritter Vitezović nazivao Slo- 
vence, a kako Srbe? 

4. Kako se dijelila hrvatska Voj- 
nička Krajina? 

5. Tko su glavni junaci u pjesma- 
ma Hrvata muslimana? 

6. Je li Roald Amundsen letio u 
aeroplanu na sjeverni stožer Zemlje? 

7. Koliko ima indijskih jezika? 

ODGOVORI NA PITANJA IZ 
PROŠLOGA BROJA. 

1. Slika se Majke Božje iz crkvice 
Medvedgrada nalazi u Strossmayero- 
voj zbirci slika u Zagrebu. Sliku je 
g. 1692. pronašao u ruševnoj med- 
vedgradskoj crkvici Ignjat Aleksan- 
dar Mikulić, biskup zagrebački. Po 
njegovoj je smrti smjestiše u zagre- 
bačku stolnu crkvu. Tu je ostala do 
g. 1881., do obnove crkve. Tada ju je 
dobio hrvatski povjesničar Ivan Krsti- 
telj Tkalčić, pa ju je oporučno osta- 
vio Strossmajerovoj zbirci slika. 

2. Čeh je kanonik Ivan Filip na- 
pisao na češkom jeziku knjigu »Zvi- 
jezda morska«. (Dosada tiskano tri 
puta, a zadnji put u Kromerižu, 1921.) 
U djelu se govori o svetištu Gospe 
od Škrpjela na otočiću istoga imena 
kraj Perasta u Boki Kotorskoj. Djelo 
je posvećeno crkvenom jedinstvu. 

3. Životopisac je hrvatskoga knji- 
ževnika Marka Marulića Franjo Na- 
tali zabilježio, da je Marulić, vrlo 
mlad, držao lijepi govor u čast mle- 
tačkoga dužđa. Iz ove je bilješke hr- 
vatski povjesničar Ivan Kukuljević 
stvorio čitavu priču, da je Marulić, 
kao đak padovskoga sveučilišta, dr- 
žao pomenuti govor pred duždem, 
kada je ovaj pohodio Padovu. Me- 
đutim se to ne može utvrditi, jer se 
govor nije sačuvao, a ne zna se, gdje 
je Marulić učio. Tvrdi se, ako je Ma- 


Specijalna urarska radiona za popravak 
svih vrsta satova uz jamstvo. Solidne cije- 
ne. Popravak zlatnog i srebrnog nakita 

MILAN HOR VAT 

ZAGREB, DOLAC, PALAČA BARTULIĆ 


rulić uopće izrekao kakav govor u 
duždevu čast, da je to 'bilo u Splitu, 
kada je vjerojatno ovaj grad, pod- 
ložan Mlečanima, slavio oslobođenje 
Skadra, što ga je branio mletački 
vojvoda Antun Loredan od turske 
opsade za vlade dužda Nikole Mar- 
cella. 

4. Otok se Mljet u naučnom svi- 
jetu pročuo u drugom desetljeću XIX. 
stoljeća zbog prirodnog pojava, što 
ga nauka nazva »mljetska tutnjava«. 
Pojava je bila zapažena u ožujku g. 
1822. pa je na prekide trajala kroz 
g. 1823., a prestala je potkraj g. 
1824. Pojav su tumačili kao omanje 
potrese. 

5. Baski su maleni narod, koji žive 
u zapadnim Pirenejima. Razdijeljeni 
su između Španjolske, gdje ih žive 
oko 509.000, i Francuske, gdje ih ima 
oko 100.000 duša. Čini se, da nemaju 
srodnih naroda, ako li ne kavkaske 
narode: Gruzijce i Georgijce. 

6. Američanin je Robert Fulton 
1807. sagradio u New-Yorku prvi pa- 
robrod. »Krstio« ga je na ime »Cler- 
mont«. Tako se naime nazivao ljet- 
nikovac prijatelja mu Livingston-a. 
Ipak je prije »Clermont-a« bio sagra- 
đen jedan parobrod i to g. 1707. Sa- 
gradio ga je Papin, ali živeći u za- 
kukuljenoj sredini morao je podleći, 
pa mu je slavu preoteo Fulton. 

7. Bundevu nazivlju u Bosni misi- 
rača, jer joj je tobože domovina Mi- 
sir, Egipat. (Ovo je zabluda, jer joj 
je domovina Južna Amerika). 

M. T. M. 


NAGRADE ZA SU. POTVRDU 

Šenoa ZLATAREVO ZLATO 

uvezano u polukoži Din 60 - — 

Šenoa : BRANKA 

uvezano u polukoži Din 60 — 

Kempenac : NASLEDUJ KRISTA 

uvezano u koži Din 60*— 

KUĆA DOBRE ŠTAMPE 
ZAGREB, TRG KRALJA TOMISLAVA 21 



I JE 


U KO SU 


I LIJEPU GLAVU 

Svaki razuman i naobražen stvor, bila to gospođa 
ili gospodin, ne može da bude otmjen član današ- 
njeg društva, ako je ćelav i bez njege kose. Zato 
neka svatko po jedan puta na mjesec pere svoju 
kosu sa kosoperom Shampo od koprive. Omot stoji 
samo Din 3*—. — Osim toga valja u tjednu 2- 3 puta 
kvasiti kosu i tjeme sa poznatom starom Biljevnom 
iscrpinom od kopriva, koja čini ko%u punom, zdra- 
vom i uglađenom. Boca stoji samo Din 20*—. Proiz- 
vodi i stavlja u promet. stara god. 1599. osnovana 
Kaptolska ljekaftia Sv. Mafije, lje- 
karnik V 1 a t k o Bartulić, Zagreb, 
Dolac kraj Tržnice 

